*2. melléklet*

**Budapest Főváros XX. Kerület Pesterzsébet Önkormányzat Képviselő-testületének .../.... (...) önkormányzati rendelete**

**a Kerületi Építési Szabályzatáról szóló 26/2015. (X.21.) önkormányzati rendelet módosításáról**

Budapest Főváros XX. kerület Pesterzsébet Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 6. pontjában és az épített környezet alakításáról és védelméről szóló 1997. évi LXXVIII. törvény 14/A. § (2) bekezdés c) pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről szóló 314/2012. (XI.8.) Korm. rendelet 28. § (1) bekezdése alapján a rendelet 9. melléklete szerinti államigazgatási szervek, valamint Budapest Főváros XX. kerület Pesterzsébet Önkormányzatának Képviselő- testületének 8/2017. (III.17.) számú Pesterzsébet településfejlesztésének, településrendezésének, a településképi arculati kézikönyvének, településképi rendeletének készítésével, módosításával összefüggő partnerségi egyeztetés helyi szabályairól szóló önkormányzati rendelete alapján az érintett partnerek véleményének kikérésével a következőket rendeli el:

**1. §**

A Kerületi Építési Szabályzatról szóló 26/2015. (X. 21.) önkormányzati rendelet 4. § (8) bekezdés b) pontja helyébe a következő rendelkezés lép:

*(A 2. a. mellékleten jelölt zöldfelületként fenntartandó telekrészen)*

„*b)* a burkolt felületek aránya legfeljebb 15%.”

**2. §**

(1) A Kerületi Építési Szabályzatról szóló 26/2015. (X. 21.) önkormányzati rendelet 1. melléklete e rendelet 1. melléklete szerint módosul.

(2) A Kerületi Építési Szabályzatról szóló 26/2015. (X. 21.) önkormányzati rendelet Szabályozási tervet tartalmazó 2.a melléklete e rendelet 2. melléklete szerint módosul a "Módosítással érintett terület határa" jellel lehatárolt területrész vonatkozásában.

**3. §**

Ez a rendelet a kihirdetését követő 15. napon lép hatályba.

*1. melléklet*

1. A Kerületi Építési Szabályzatról szóló 26/2015. (X. 21.) önkormányzati rendelet 1. melléklet 12. pontja helyébe a következő pont lép:

„12. **Gazdasági, jellemzően raktározásra és termelésre szolgáló terület (Gksz‐2)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Építési****övezet****jele** | **Kialakítható****legkisebb****telek terület****( m2)** | **Beépítési****mód** | **Megengedett legnagyobb beépítettség mértéke****( % )** | **Épületmagasság****( m )** | **Zöldfelület****legkisebb****mértéke****( % )** | **Terepszint alatti beépítés legnagyobb mértéke****( % )** | **Szintterületi mutató megengedett legnagyobb mértéke****( m2/m2)** |
| **Legkisebb** | **Legna-****gyobb** | **Általános** | **Parkolásra fordítható** |  |
| Gksz-2/E | 4000 | szabadonálló | 35 | 3,0 | 12,0 | 40 | 45 | 0,7 | 0,0 |  |
| Gksz-2/1 | 10 000 | szabadonálló | 40 | 6,0 | 12,0 | 35 | 35 | 0,5 | 0,0 |  |
| Gksz-2/2 | 10 000 | szabadonálló | 35 | 6,0 | 12,0 | 35 | 35 | 1,0 | 0,0 |  |
| Gksz-2/3 | 800 | zártsorú | 40 | 3,0 | 7,5 | 25 | 70 | 1,0 | 0,0 |  |
| Gksz-2/4 | 4000 | szabadonálló | 50 | 3,0 | 12,0 | 20 | 60 | 1,0 | 0,0 |  |
| Gksz-2/5 | 5000 | szabadonálló | 45 | 6,0 | 21,0 | 25 | 60 | 1,0 | 0,0 |  |
| Gksz-2/6 | 5000 | szabadonálló | 45 | 6,0 | 21,0 | 25 | 60 | 2,0 | 0,0 |  |
| Gksz-2/7 | 10 000 | szabadonálló | 60 | 6,0 | 12,0 | 35 | 35 | 1,0 | 0,0 |  |
| Gksz-2/8 | 5000 | szabadonálló | 60 | 6,0 | 21,0 | 25 | 60 | 1,0 | 0,0 |  |

”

*2. melléklet*

SZABÁLYOZÁSI TERV MÓDOSÍTÁS M = 1:4000

„.”

Általános indokolás

A REDEL Elektronika Kft. a XX. kerületi telephelyén épületbővítést tervez, melynek során a cég új belső

szennyvíztisztító technológiát helyezne el a telken jelenleg álló épülettömeg keleti homlokzatához

kapcsolódóan. A hatályos építési szabályok alapján a telek övezeti besorolása legfeljebb 40%

beépíthetőséget tesz lehetővé, mely már kihasználásra került, így az újabb, nagyjából 200 m2

alapterületű épület létesítése a hatályos szabályozás alapján nem engedélyezhető.

Ezek alapján a hatályos Kerületi Építési Szabályzat kis mértékű módosítása vált szükségessé a tervezési

terület vonatkozásában.

Részletes indokolás

**Az 1. §-hoz**

A Szabályozási terv érintett részletének módosítását tartalmazza.

**A 2. §-hoz**

Az érintett területen kijelöl építési övezet építési paramétereinek módosítását tartalmazza.

**A 3. §-hoz**

Hatályba léptető rendelkezés.